cyanic-selkie/wikianc huggingface dataset:
সাফিউদ্দিন আল-হিন্দি
সাফিউদ্দিন আল-হিন্দি আল-উরমাওয়ি (صفي الدين الهندي الأرموي) ছিলেন একজন বিশিষ্ট ভারতীয় শাফিঈ-আশআরি পন্ডিত এবং যুক্তিবাদী ধর্মতত্ত্ববিদ।
১৩০৬ সালে দামেস্কে দ্বিতীয় শুনানির সময় আল-হিন্দিকে ইবনে তাইমিয়ার বিতর্কে আনা হয়েছিল। তাজ উদ্দিন আস-সুবকি তার তাবাকাত আল-শাফিয়্যা আল-কুবরা-তে তাকে বলেছেন: "ওহ ইবনে তাইমিয়া, আমি দেখতে পাচ্ছি যে আপনি কেবল একটি পাতি চড়ুইয়ের মতো। যখনই আমি এটি ধরতে চাই, এটি এক জায়গা থেকে অন্য জায়গায় পালিয়ে যায়।"
তিনি তাজ উদ্দিন আস-সুবকি, আল-সাফাদি, শিহাব উদ্দিন আল-উমারি, শামসুদ্দিন ইবনে আল-গাজী এবং আবদুল-হায় আল-হাসানি দ্বারা প্রশংসিত হন।
জীবনী
সাফিউদ্দিন আল-হিন্দি দিল্লিতে জন্মগ্রহণ করেন এবং দামেস্কে বসতি স্থাপনের আগে সেখানে তার ইসলামী শিক্ষা শেষ করেন। তিনি মিশর পরিদর্শন করেন এবং তুরস্কে চলে যান, যেখানে তিনি এগারো বছর (কেনিয়াতে পাঁচ বছর, সিভাসে পাঁচ বছর এবং কায়সিরিতে এক বছর) অবস্থান করেন। তিনি ১৩ শতকের দ্বিতীয়ার্ধে দামেস্কে আসেন এবং মৃত্যুর আগ পর্যন্ত সেখানেই ছিলেন।
সাফিউদ্দিন আল-হিন্দি সিরাজ আল-দীন উরমাভির অধীনে অধ্যয়ন করেছিলেন। বলা হয় যে, তিনি পরোক্ষভাবে ফখরুদ্দীন আল রাযির সাথে পড়াশোনা শুরু করেছিলেন, যার সাথে তিনি তার পিতামহের মাধ্যমে দেখা করেন। তিনি মুতাকাল্লিম (ধর্মতত্ত্ববিদ) সদরুদ্দীন ইবনুল ওয়াকিল (মৃত্যু: ১৩১৭) এবং কামালুদ্দীন ইবনুল জামালকানি (মৃত্যু: ১৩২৭) এর শিক্ষক ছিলেন।
তার ছাত্র ইবনুল ওয়াকিল, ইবনুল জামালকানি এবং তিনি ইবনে তাইমিয়ার ১৩০৬ সালের বিখ্যাত দামেসিন ট্রায়ালে সরাসরি জড়িত ছিলেন, যেগুলো ইবনে তাইমিয়ার নিরলস আশআরি বিরোধী বিতর্ককে নিয়ন্ত্রণ করার জন্য সম্বোধন করা হয়।
বই
তার সর্বাধিক পরিচিত লেখাগুলোর মধ্যে:
বইয়ের শুরুতে, আল-হিন্দি ব্যাখ্যা করেছেন যে, লেখার উপলক্ষটি হাম্বলিদের দ্বারা উস্কে দেওয়া একটি ঝামেলা ছিল: এই গ্রন্থে ধর্মের ভিত্তি (উসুল আল-দ্বীন) সম্পর্কে নব্বইটি বিষয় রয়েছে। আমি এটি লিখেছিলাম যখন আমি সিরিয়ার ছাত্রদেরকে গোঁড়া (আহলে সুন্না ওয়া আল-জামাআ) এবং কিছু হাম্বলির মধ্যে সংঘটিত বিখ্যাত ঝামেলার (ফিতনা) পরে এই শৃঙ্খলা শেখার জন্য আত্মনিয়োগ করতে দেখেছিলাম। এটি ইবনে তাইমিয়ার সরাসরি খণ্ডন নয়, তবে এটি সম্ভবত তিনি যে চ্যালেঞ্জটি তুলে ধরেছিলেন তার প্রতিক্রিয়া হিসাবে লেখা হয়েছিল।
রক্ত ফোস্কা
রক্তের ফোস্কা হল এক ধরনের ফোস্কা যা ত্বকে ছিদ্র না করে উপডার্মাল টিস্যু এবং রক্তনালীগুলি ক্ষতিগ্রস্ত হলে তৈরি হয়। এটি ত্বকের নীচে আটকে থাকা লসিকা, রক্ত ​​এবং শরীরের অন্যান্য তরলগুলি মিলিত হয়ে গঠিত হয়। এটি ছিদ্র হলে একটি পূঁযপূর্ণ গাঢ় তরলে পরিণত হয়। কখনও কখনও তরলগুলি শরীরের বাকি অংশ থেকে কেটে যায় এবং শুকিয়ে যায়। তখন পুটিংয়ের মতো গঠনবিন্যাসসহ ফোস্কার ভিতরে মৃত কোষের উপাদান থেকে যায়। কিছু রক্ত ফোস্কা আছে যেখানে ফোস্কা হয়েছে সেখানে আঘাতের কারণে অত্যন্ত বেদনাদায়ক হতে পারে।
এছাড়াও রক্তের ফোস্কা-সদৃশ অ্যানিউরিজম রয়েছে কারণ এগুলি সুপ্রাক্লিনয়েড অভ্যন্তরীণ ক্যারোটিড ধমনীতে অবস্থিত বলে পরিচিত ও অনন্য প্যাথলজিকাল এবং ক্লিনিকাল বৈশিষ্ট্যযুক্ত হিসাবে স্বীকৃত।
কারণসমূহ
রক্তের ফোস্কাগুলি সাধারণত দুর্ঘটনার কারণে ঘটে। যেখানে কোনও সরঞ্জাম, প্রক্রিয়া বা প্রতিরক্ষামূলক সরঞ্জাম ছাড়াই ভারী ওজন দ্বারা চামড়ার চিমটি সৃষ্টি হলে। জোরপূর্বক মানুষের কোথাও সংস্পর্শ থেকেও রক্তের ফোস্কা দেখা দিতে পারে, যার মধ্যে রয়েছে হাতুড়ির আঘাত।
চিকিৎসা
রক্তের ফোস্কা নিরাময়ের বিভিন্ন পদ্ধতি রয়েছে। যার মধ্যে একটি ঠান্ডা পূর্ণ পদার্থ প্রয়োগ এবং প্যাডেড ড্রেসিং বা স্প্লিন্ট প্রয়োগের সাথে মিলিত ক্ষতকে নিরাময় করা।
খোপোলি
খোপোলি (Khopoli) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ।
জনসংখ্যার উপাত্ত
ভারতের ২০০১ সালের আদম শুমারি অনুসারে খোপোলি শহরের জনসংখ্যা হল ৫৮,৬৫৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে খোপোলি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
স্যামুয়েল জনসন
স্যামুয়েল জনসন (Samuel Johnson; ১৮ সেপ্টেম্বর ১৭০৯ [ পুরনো রীতি ৭ সেপ্টেম্বর] - ১৩ ডিসেম্বর ১৭৮৪), যাকে প্রায়ই ডক্টর জনসন নামে অভিহিত করা হয়, ছিলেন একজন ইংরেজ লেখক। তিনি ইংরেজি সাহিত্যে কবি, নাট্যকার, প্রাবন্ধিক, সাহিত্য সমালোচক, জীবনীকার, সম্পাদক ও ভাষাতাত্ত্বিক হিসেবে যুগান্তকারী অবদান রেখে গেছেন। তিনি অ্যাঞ্জেলিকান ধর্মাবলম্বী ছিলেন। রাজনৈতিকভাবে তিনি ব্রিটিশ রাজনৈতিক দল টরি'র সমর্থক ছিলেন। অক্সফোর্ড ডিকশনারি অব ন্যাশনাল বায়োগ্রাফি জনসনকে "ইংরেজ ইতিহাসে নিঃসন্দেহে সবচেয়ে বিখ্যাত পণ্ডিত" বলে উল্লেখ করে। জেমস বসওয়েল তাকে নিয়ে দ্য লাইফ অব স্যামুয়েল জনসন রচনা করেন, ওয়াল্টার জ্যাকসন বেট বইটিকে "সাহিত্যে জীবনী সংক্রান্ত শিল্পকলার সবচেয়ে বিখ্যাত একক কর্ম" বলে অভিহিত করেন।
স্টাফোর্ডশায়ারের লিচফিল্ডে জন্মগ্রহণকারী জনসন অক্সফোর্ডের পেমব্রোক কলেজে এক বছরের অধিক সময় পড়াশোনা করেন, কিন্তু আর্থিক দৈন্যতার কারণে তাকে কলেজ ত্যাগ করতে হয়। শিক্ষক হিসেবে কিছুদিন কর্মরত থাকার পর তিনি লন্ডনে চলে যান, সেখানে তিনি দ্য জেন্টলম্যান্‌স ম্যাগাজিন-এ লিখতে শুরু করেন। তার প্রারম্ভিক কর্মসমূহের মধ্যে রয়েছে জীবনী সংক্রান্ত লাইফ অব মিস্টার রিচার্ড স্যাভেজ, কবিতা লন্ডন ও দ্য ভ্যানিটি অব হিউম্যান উইশেস এবং নাটক আইরিন।
নয় বছর অধ্যবসায়ের পর ১৭৫৫ সালে জনসনের আ ডিকশনারি অব দি ইংলিশ ল্যাঙ্গুয়েজ প্রকাশিত হয়। আধুনিক ইংরেজি ভাষায় এর ব্যাপক প্রভাব ছিল এবং বইটিকে "পাণ্ডিত্যের অন্যতম সেরা একক অবদান" বলে অভিহিত করা হয়। কাজটি জনসনকে জনপ্রিয়তা ও সফলতা এনে দেয়। ১৫০ বছর পর অক্সফোর্ড ইংরেজি অভিধান প্রকাশের পূর্ব পর্যন্ত জনসনের কাজটিই ছিল বিখ্যাত ব্রিটিশ অভিধান। তার পরবর্তী কাজগুলোর মধ্যে রয়েছে প্রবন্ধ দ্য প্লেস অব উইলিয়াম শেকসপিয়ার, এবং অধিক পঠিত লোককথা দ্য হিস্টরি অব রাসেলাস, প্রিন্স অব আবিসিনিয়া। ১৭৬৩ সালে জেমস বসওয়েলের সাথে তার বন্ধুত্ব হয়, যার সাথে তিনি পরে স্কটল্যান্ড ভ্রমণ করেন। জনসন তাদের ভ্রমণ নিয়ে আ জার্নি টু দ্য ওয়েস্টার্ন আইল্যান্ডস অব স্কটল্যান্ড রচনা করেন। তার জীবনে অন্তিম সময়ে তিনি বিশালাকৃতির ও প্রভাব বিস্তারকারী লাইভস অব দ্য মোস্ট এমিনেন্ট ইংলিশ পোয়েটস রচনা করেন, এটি সপ্তদশ ও অষ্টাদশ শতাব্দীর কবিদের জীবনী ও বিবর্তনের সংকলন।
প্রারম্ভিক জীবন ও শিক্ষা
থাম্ব|180px|ডান|লিচলিল্ডের মার্কেটপ্লেসে জনসনের জন্মস্থান। স্যামুয়েল জনসন ১৭০৯ সালের ১৮ই সেপ্টেম্বর জন্মগ্রহণ করেন। তার পিতা মাইকেল জনসন একজন বইবিক্রেতা এবং মাতা সারা (প্রদত্ত নাম: ফোর্ড)। তার জন্ম হয়েছিল স্ট্রাফোর্ডশায়ারের লিচফিল্ডে তার পিতার বইয়ের দোকানের উপরে তাদের পারিবারিক বাড়িতে। তার জন্মকালে তার মাতার বয়স ছিল ৪০, যা খুবই অস্বাভাবিক বলে বিবেচিত। ফলে সতর্কতামূলব ব্যবস্থা নেওয়া হয়েছিল, এবং একজন পুরুষ ধাত্রী ও জর্জ হেক্টর নামে একজন স্বনামধন্য শল্যচিকিৎসককে নিয়ে আসা হয়েছিল। শিশু জনসন কাঁদেননি, এবং তার স্বাস্থ্যের ব্যাপারে উদ্বেগের সৃষ্টি হয়েছিল। তার এক আত্মীয় অবাক হয়ে বলেছিলেন যে তিনি এমন কাউকে রাস্তায় পেলেও তুলে আনতেন না। জনসনের পরিবার ভয় পেয়েছিল যে তিনি হয়ত বাঁচবেন না, এবং সেন্ট ম্যারিস গির্জার একজন বদলি যাজক এনে তার অভিসিঞ্চন করান। তার দুজন ধর্মপিতা ছিলেন পদার্থবিদ ও পেমব্রোক কলেজের স্নাতক স্যামুয়েল সুইনফেন এবং আইনজীবী, তদন্তকারী বিচারক ও লিচফিল্ড শহরের কেরানি রিচার্ড ওয়েকফিল্ড।
জনসনের স্বাস্থ্যের উন্নতি ঘতে এবং তার জন্য জোন মার্কলিউ নামে একজন ধাইমা রাখা হয়। কিছুদিন পর তিনি স্ক্রফুলা রোগে আক্রান্ত হন, সেসময়ে একে "রাজার শত্রু" বলে ডাকা হত এবং বলা হত যে রাজকীয় মর্যাদাসম্পন্নরাই এই রোগ সাড়াতে পারে। রাজা দ্বিতীয় চার্লসের সাবেক চিকিৎসক স্যার জন ফ্লোয়ার শিশু জনসনকে "রাজকীয় স্পর্শ" দেওয়ার সুপারিশ করেন, এবং ১৭১২ সালের ৩০শে মার্চ তিনি রানী অ্যানের স্পর্শ লাভ করেন। যাই হোক, এই রীতিও ব্যর্থ হয় এবং তার একটি অস্ত্রোপচার হয়, যার ফলে তার মুখমণ্ডল ও শরীরে স্থায়ী দাগ রয়ে যায়। কয়েক মাস পর জনসনের ভাই নাথানিয়েলের জন্মের কয়েকমাস পর তার পিতা কয়েক বছর ধরে নেওয়া ঋণ পরিশোধ করতে ব্যর্থ হন এবং পরিবারটি তাদের পূর্বতন জীবনযাত্রার মান ধরে রাখতে অক্ষম হয়ে পড়ে।
জনসন শৈশব থেকেই বুদ্ধিমত্তার পরিচয় দেন এবং তার পিতামাতা, যারা পরবর্তী কালে তার বিরাগভাজন ছিলেন, তার নতুন কাজগুলো অন্যদের দেখিয়ে বেড়াতেন। তিন বছর বয়সে তার শিক্ষা লাভ শুরু হয় এবং তার মাতা তাকে বুক অব কমন প্রেয়ার থেকে উদ্ধৃতি মুখস্থ করাতেন ও আবৃত্তি করাতেন। চার বছর বয়সে তাকে নিকটস্থ বিদ্যালয়ে পাঠানো হয় এবং ছয় বছর বয়সে তাকে তার শিক্ষা চালিয়ে যাওয়ার জন্য একজন অবসরপ্রাপ্ত চর্মকারের কাছে পাঠানো হয়। এক বছর পরে জনসন লিচফিল্ড গ্রামার স্কুলে ভর্তি হন এবং সেখানে লাতিন ভাষায় দক্ষতা অর্জন করেন। এই সময়ে জনসন বিভিন্ন অঙ্গভঙ্গি প্রদর্শন করতে শুরু করেন, যা পরবর্তী কালে তাকে কোন নজরে দেখে তাতে প্রভাব ফেলে এবং তা তার মরণোত্তর টরেট সিনড্রোমের রোগ নির্ণয়ের ভিত্তি হিসেবে কাজ করে। তিনি সকল বিষয়ে বাকিদের চেয়ে ভালো করেন এবং নয় বছর বয়সে তাকে উচ্চ বিদ্যালয়ে উন্নীত করা হয়। এই সময়ে তার পুরুষ-ধাত্রী জর্জ হেক্টরের ভাইপো এডমান্ড হেক্টর ও জন টেলরের সাথে তার বন্ধুত্ব হয়, যাদের সাথে তার আজীবন যোগাযোগ ছিল।
কল্যাণ মিত্র
কর্মজীবনী
কল্যাণ মিত্র ১৯৩৯ সালে কুষ্টিয়ায় জন্মগ্রহণ করেন। ২০ শতকের ৬০ ও ৭০ এর দশকে তার নাটক মঞ্চে ও বেতারে পরিবেশিত হয়। তার অধিকাংশ নাটক বগুড়া থেকে প্রকাশিত হয়। সামাজিক নাটকে তিনি যুক্ত থাকলেও বাংলাদেশের মুক্তিযুদ্ধের নাটক লিখেছেন। ১৯৭১ সালে স্বাধীন বাংলা বেতার কেন্দ্র থেকে তার লেখা ব্যঙ্গনাটক  জল্লাদের দরবারে  ও ব্যঙ্গ নাটিকা  মীরজাফরের রোজনামচা'  ' '' বেশ আলোড়ন সৃষ্টি করে।  অনেকটা কলকাতার ঢংয়ে তিনি নাটকের চরিত্র নির্মাণ, ঘটনা বিন্যাস করতেন।
স্যামুয়েল জনসন
প্রারম্ভিক জীবন ও শিক্ষা
১৬ বছর বয়সে জনসন ওরচেস্টারশায়ারের পেডমোরের তার মামাতো ভাই ফোর্ডদের সাথে বসবাস করতেন। সেখানে তার ঘনিষ্ঠ বন্ধু ছিলেন কর্নেলিয়াস ফোর্ড, যিনি জনসন যখন বিদ্যালয়ের না যেতেন তখন ধ্রুপদী শিক্ষা সম্পর্কিত তার জ্ঞান জনসনের সাথে ভাগাভাগি করতেন। ফোর্ড ছিলেন একজন সফল ও প্রসিদ্ধ শিক্ষায়তনিক ব্যক্তি ও কুখ্যাত মদ্যপ যার আধিক্যের ফলে ছয় বছর পর তার মৃত্যু হয়। তার মামাতো ভাইদের সাথে ছয়মাস কাটানোর পর জনসন লিচফিল্ডে ফিরে আসেন, কিন্তু বিদ্যালয়ের প্রধানশিক্ষক হান্টার এই দীর্ঘ অনুপস্থিতির জন্য রাগান্বিত হন এবং জনসনকে বিদ্যালয়ের শিক্ষা চালিয়ে যাওয়ার অনুমতি দিতে অসম্মতি জানান। লিচফিল্ড গ্রামার স্কুলে ফিরে যেতে ব্যর্থ হওয়ায় জনসন স্টুরব্রিজের রাজা ষষ্ঠ এডওয়ার্ড গ্রামার স্কুলে ভর্তি হন। বিদ্যালয়টি পেডমোরের নিকটবর্তী হওয়ায় জনসন ফোর্ডদের সাথে বেশি সময় অতিবাহিত করতে পারতেন এবং তিনি কবিতা লিখতে ও পদ্য অনুবাদ করতে শুরু করেন। যাই হোক, তিনি লিচফিল্ডে তার পিতামাতার কাছে ফিরে আসার পূর্বে স্টুরব্রিজে মাত্র ছয়মাস অতিবাহিত করেন।
এই সময়ে জনসনের ভবিষ্যৎ অনিশ্চিত হয়ে পড়ে কারণ তার পিতা ঋণে জর্জরিত ছিলেন। অর্থ উপার্জনের জন্য জনসন তার পিতার সাথে বই সেলানোর কাজ শুরু করেন এবং দেখা যায় যে জনসন তার পিতার বইয়ের দোকানেই বেশিরভাগ সময় কাটাতে থাকেন এবং তার সাহিত্যিক প্রজ্ঞা গড়ে তুলতে থাকেন। তার মায়ের চাচাতো বোন এলিজাবেথ হ্যারিয়টস ১৭২৮ সালের ফেব্রুয়ারি মাসে মারা যাওয়ার সময় জনসনকে বিশ্ববিদ্যালয়ে পড়ানোর জন্য অর্থ রেখে যাওয়ার পূর্ব পর্যন্ত তার পরিবার দারিদ্রের মধ্যে জীবন অতিবাহিত করতে থাকে। ১৭২৮ সালের ৩১শে অক্টোবর তার ১৯ বছর পূর্ন হওয়ার সপ্তাহ খানেক পরে জনসন অক্সফোর্ডের পেমব্রোক কলেজে ভর্তি হন। উত্তরাধিকার সূত্রে পাওয়া অর্থ তার কলেজের ব্যয় পূরণ করতে না পারলে তার এক বন্ধু ও কলেজের সহপাঠি অ্যান্ড্রু করবেট তাকে বাকি অর্থ দেওয়ার প্রস্তাব দেয়।
তেরো মাস পর আর্থিক সংকটে পরে জনসন কোন ডিগ্রি ছাড়াই অক্সফোর্ড ত্যাগ করেন এবং লিচফিল্ডে ফিরে আসেন। অক্সফোর্ডের থাকার শেষ সময়ে তার গৃহশিক্ষক জর্ডান পেমব্রোক ত্যাগ করেন এবং তার স্থলাভিষিক্ত হন উইলিয়াম অ্যাডামস। জনসন অ্যাডামসের শিক্ষাদান উপভোগ করতেন, কিন্তু ডিসেম্বর মাসের মধ্যে জনসনের কাছে ফিয়ের টাকার আর মাত্র এক চতুর্থাংশ বাকি ছিল, ফলে তিনি বাড়ি ফিরে যেতে বাধ্য হন। তিনি তার পিতার কাছ থেকে ধার করা অনেক বই রেখে যান কারণ তার কাছে এগুলো পরিবহনের খরচ ছিল না এবং তিনি আশা করেছিলেন তিনি পুনরায় অক্সফোর্ডে ফিরে আসবেন।
ইতোমধ্যে তিনি একটি ডিগ্রি অর্জন করেন। ১৭৫৫ সালে তার অভিধান প্রকাশের পূর্বে অক্সফোর্ড বিশ্ববিদ্যালয় তাকে মাস্টার অব আর্টস ডিগ্রি প্রদান করে। ১৭৬৫ সালে ট্রিনিটি কলেজ ডাবলিন ও ১৭৭৫ সালে অক্সফোর্ড বিশ্ববিদ্যালয় তাকে সম্মানসূচক ডক্টরেট প্রদান করে। ১৭৭৬ সালে তিনি বসওয়েলের সাথে পেমব্রোকে ফিরে আসেন এবং তার সাবেক গৃহশিক্ষক ও তৎকালীন কলেজের প্রধান অ্যাডামসকে নিয়ে কলেজ পরিদর্শন করেন। এই পরিদর্শনকালে তিনি তার সময়ে কলেজের অবস্থা ও তার প্রারম্ভিক কর্মজীবনের কথা স্মরণ করেন এবং জর্ডানের প্রতি তার অনুরাগের কথা প্রকাশ করেন।
প্রারম্ভিক কর্মজীবন
১৭২৯ সালের শেষভাগ থেকে ১৯৩১ সাল পর্যন্ত জনসনের জীবন সম্পর্কে অল্পই জানা গিয়েছে। ধারণা করা হয় তিনি তার পিতামাতার সাথে বসবাস করতেন। তিনি দফায় দফায় নিদারুণ মানসিক যন্ত্রণা ও শারীরিক ব্যথায় ভোগেন; টুরেট সিনড্রোমের ফলে তার মুখ ও অঙ্গভঙ্গি অধিক দৃশ্যমান ও প্রায়ই মন্তব্য করার মত হয়ে ওঠে। ১৭৩১ সালে জনসনের পিতা অত্যধিক ঋণে জর্জরিত হন এবং লিচফিল্ডে তার অনেক সম্পত্তি হাতছাড়া হয়। জনসন অগ্রবর্তী অবস্থান পাওয়ার আশা করেন এবং স্টুরব্রিজ গ্রামার স্কুলে একটি সুযোগ পান, কিন্তু তার কোন ডিগ্রি না থাকায় তার আবেদন ১৭৩১ সালের ৬ সেপ্টেম্বর বাতিল হয়। এই সময়ে জনসনের পিতা খুবই অসুস্থ্য হয়ে পড়েন এবং তীব্র জ্বরে আক্রান্ত হয়ে ১৭৩১ সালের ডিসেম্বরে মৃত্যুবরণ করেন। জনসন ইতোমধ্যে মার্কেট বসওয়ার্থে স্যার ওলস্টান ডিক্সি পরিচালিত একটি স্কুলে আন্ডারমাস্টার হিসেবে একটি কাজ পান। ডিক্সি তাকে কোন ডিগ্রি ছাড়াই পড়ানোর সুযোগ দেন। যদিও জনসনকে চাকরের মত খাটানো হত, তিনি শিক্ষাদানকে বিরক্তিকর বলে মনে করলেও এতে আনন্দ খুঁজে পান। ডিক্সির সাথে তার মতানৈক্যের পর তিনি স্কুল ত্যাগ করেন এবং ১৭৩২ সালের জুন মাসে বাড়ি ফিরে আসেন।
জনসন লিচফিল্ড স্কুলে কাজ পাওয়ার অনুসন্ধান চালিয়ে যান। অ্যাশবর্নে একটি কাজের প্রস্তাব ফিরিয়ে দেওয়ার পর তিনি তার বন্ধু এডমান্ড হেক্টরের সাথে কিছু সময় অতিবাহিত করেন। হেক্টর তখন প্রকাশক টমাস ওয়ারেনের বাড়িতে থাকতেন। এই সময়ে ওয়ারেন তার বার্মিংহাম সাময়িকী প্রকাশ শুরু করেন এবং জনসনকে তার সাহায্যের জন্য কাজে লাগান। ওয়ারেনের সাথে এই সম্পর্ক গাঢ় হতে থাকে এবং জনসন তাকে জেরোনিমো লবো'র আবিসিনিয়ান্স-এর অনুবাদের প্রস্তাব করেন। জনসন আবে ইয়োখিম ল্য গ্রাঁ'র ফরাসি অনুবাদ পড়েন এবং ভাবেন সংক্ষিপ্ত সংস্করণই "উপকারী ও লাভজনক" হবে। তিনি নিজে না লিখে হেক্টরকে দিয়ে লেখানোর জন্য পাঠ করতেন। হেক্টর পরে কপিটি মুদ্রণযন্ত্রে নিয়ে যেতেন ও সংশোধন করতেন। এক বছর পর জনসনের আ ভয়েজ টু আবিসিনিয়া প্রকাশিত হয়। তিনি ১৭৩৪ সালের ফেব্রুয়ারি মাসে লিচফিল্ডে ফিরে আসেন এবং পেত্রার্ক থেকে পোলিজিয়ানো পর্যন্ত লাতিন কবিতার ইতিহাসের সাথে পোলিজিয়ানোর লাতিন কবিতার টীকাসহ সম্পাদনা করতে শুরু করেন। শীঘ্রই একটি প্রস্তাবনা মুদ্রিত হয়, কিন্তু অর্থায়নের অভাবে প্রকল্পটির কাজ বন্ধ হয়ে যায়।
থাম্ব|180px|বাম|এলিজাবেথ "টেটি" পর্টার, জনসনের স্ত্রী জনসন তার ঘনিষ্ঠ বন্ধু হ্যারি পর্টারের চরম অসুস্থ্যতার সময়ে তার সাথে ছিলেন, এবং এই অসুস্থ্যতার ফলে ১৭৩৪ সালের ৩রা সেপ্টেম্বর পর্টারের মৃত্যু হয়। পর্টারের বিধবা স্ত্রী এলিজাবেথের (প্রদত্ত নাম জার্ভিস; "টেটি" নামেও পরিচিত) বয়স ছিল তখন ৪৫ এবং তার তিন সন্তান ছিল। কয়েক মাস পর জনসন তার প্রণয় প্রার্থনা করে। রেভারেন্ড উইলিয়াম শ দাবী করেন যে সম্ভবত এলিজাবেথই প্রথম এগিয়ে এসেছিলেন। জনসন এই ধরনের সম্পর্কে অনভিজ্ঞ ছিলেন, কিন্তু বিত্তবান বিধবা তাকে প্রভাবিত করেন এবং তার বিপুল রক্ষিত সম্পদ প্রদানের প্রতিশ্রুতি দেন। ১৭৩৫ সালের ৯ই জুলাই তারা ডার্বির সেন্ট ওয়েরবুর্গ গির্জায় বিবাহবন্ধনে আবদ্ধ হন। পর্টার পরিবার এই বিবাহ মেনে নেয়নি, বিশেষ করে তাদের বয়সের ব্যবধানের জন্য, জনসনের তখন ২৫ ও এলিজাবেথের তখন ৪৬ বছর বয়স ছিল। জনসনের সাথে এলিজাবেথের বিবাহে তার পুত্র জার্ভিস এতটাই বিরক্ত হন যে তিনি তার সাথে সকল সম্পর্ক ছিন্ন করেন। যাই হোক, তার কন্যা লুসি জনসনকে শুরু থেকেই গ্রহণ করে নেন এবং তার অন্য পুত্র জোসেফও পরবর্তী সময়ে এই বিবাহ মেনে নেন।
থাম্ব|180px|ডান|এডিয়াল হল স্কুল ১৭৩৫ সালের জুন মাসে স্ট্রাফোর্ডশায়ারের একজন ভদ্রলোক টমাস হুইটবির সন্তানদের গৃহশিক্ষক হিসেবে শিক্ষাদানকালে জনসন সলিহাল স্কুলের প্রধানশিক্ষক পদের জন্য আবেদন করেন। যদিও জনসনের বন্ধু ব্যারিস্টার গিলবার্ট ওয়ালমিসলি তাকে সহায়তা করেন, জনসন পাস করে যান কারণ স্কুলের পরিচালকবৃন্দ মনে করেন যে তিনি "খুবই উদ্ধত, অ-প্রকৃতিস্থ ভদ্রলোক, এবং তার মুখমণ্ডল এমন বিদঘুটে ছিল যে তারা মনে করেন শিক্ষার্থীদের উপর এর প্রভাব পরবে।" ওয়ালমিসলির উৎসাহে জনসন সিদ্ধান্ত নেন যে তিনি যদি তার নিজের স্কুল প্রতিষ্ঠা করেন তবে তিনি সফল শিক্ষক হতে পারবেন। ১৭৩৫ সালের শরতে জনসন লিচফিল্ডের নিকটে এডিয়ালে এডিয়াল হল স্কুল নামে একটি প্রাইভেট একাডেমি চালু করেন। তার মাত্র তিনজন শিক্ষার্থী ছিল, তারা হলেন লরেন্স ওফলি, জর্জ গ্যারিক ও ১৮ বছর বয়সী ডেভিড গ্যারিক, যিনি পরে তার সময়ের অন্যতম খ্যাতিমান অভিনেতা হয়েছিলেন। এই বিদ্যালয়টির প্রকল্পটি ব্যর্থ হয় এবং এতে টেটির অনেক অর্থ ব্যয় হয়। বিদ্যালয়ের শিক্ষাদানে ব্যর্থ হয়ে এর পরিবর্তে তিনি তার প্রথম বড়সড় লেখনী ঐতিহাসিক বিয়োগান্ত আইরিন লেখা শুরু করেন। জীবনীকার রবার্ট ডিমারিয়া মনে করেন টুরেট সিনড্রোমের জন্য গণ-পেশা, যেমন বিদ্যালয়ের শিক্ষক বা গৃহ শিক্ষক হিসেবে তার কাজ করা অসম্ভব হয়ে গিয়েছিল। এই কারণেই হয়ত জনসন "লেখনীর মত অদৃশ্য পেশা" গ্রহণ করেন।
জনসন ১৭৩৭ সালের ২রা মার্চ তার ভাই মারা যাওয়ার দিন তার প্রাক্তন শিক্ষার্থী ডেভিড গ্যারিকের সাথে লন্ডন ত্যাগ করেন। তিনি কাছে কোন অর্থ ছিল না এবং এই সফরের ব্যাপারে নিরাশ ছিলেন, কিন্তু তাদের জন্য সৌভাগ্য বয়ে আনে লন্ডনে গ্যারিকের জানাশোনা। তারা সেখানে গ্যারিকের দূর-সম্পর্কের আত্মীয় রিচার্ড নরিসের সাথে থাকার জায়গা করে নেন। জনসন তার আইরিন লেখার কাজ শেষ করতে দ্রুতই গোল্ডেন হার্ট ট্যাভার্নের নিকটবর্তী গ্রেনিচে চলে যান। ১৭৩৭ সালের ১২ই জুলাই তিনি এডওয়ার্ড কেভের নিকট পাওলো সারপি'র দ্য হিস্টরি অব দ্য কাউন্সিল অব ট্রেন্ট (১৬১৯)-এর ভাষান্তরের প্রস্তাবনা পাঠান, কিন্তু এক মাস পরেও কেভ তা গ্রহণ করেননি। ১৭৩৭ সালের অক্টোবরে জনসন তার স্ত্রীকেও লন্ডনে নিয়ে আসেন এবং কেভের অধীনে দ্য জেন্টলম্যান্‌স ম্যাগাজিন-এ লেখক হিসেবে কাজ পান। এই ম্যাগাজিন ও অন্যান্য প্রকাশকদের নিকট থেকে তার কাজ ছিল প্রায়ই বিভিন্ন ধরনের ও অসমান্তরাল এবং "এত বেশি, এত ভিন্নধর্মী ও বিস্তৃত" যে জনসন নিজেই সম্পূর্ণ তালিকা তৈরি করতে পারতেন না। জনসন মার্কিন যুক্তরাষ্ট্রের কাব্যিক নাম কলাম্বিয়া প্রদান করেন এবং তা ১৭৩৮ সালে দ্য জেন্টলম্যান্‌স ম্যাগাজিন-এ ব্রিটিশ সংসদের বিতর্ক সম্পর্কিত প্রকাশনায় প্রথম প্রকাশিত হয়।
থাম্ব|180px|বাম|লন্ডন কবিতার দ্বিতীয় সংস্করণের প্রথম পাতা ১৭৩৮ সালের মে মাসে তার প্রথম বড় কাজ, লন্ডন নামক কবিতা, অজ্ঞাত নামে প্রকাশিত হয়। রোমান কবি ইউভেনালের স্যাটায়ার থ্রি অবলম্বনে রচিত কবিতাটিতে অপরাধ, দুর্নীতি, ও দারিদ্রপীড়িত লন্ডনের সমস্যা থেকে পালাতে টেলস নামক চরিত্রটির ওয়েলস চলে যাওয়ার গল্প বিবৃত হয়েছে। জনসন এই কবিতার জন্য কোন বাহবা পেতে চাননি, তাই কবি হিসেবে তিনি তার নাম যোগ করেননি।  আলেকজান্ডার পোপ বলেন, লেখক দ্রুতই বেড়িয়ে আসবেন, কিন্তু পরবর্তী আরও ১৫ বছর তা গোপন ছিল।
১৭৩৭ থেকে ১৭৩৯ সালের মধ্যে কবি রিচার্ড স্যাভেজের সাথে জনসনের বন্ধুত্ব হয়। টেটির অর্থে জীবনযাপন করছেন এই বিষয়ে দুঃখবোধ করে তিনি তার সাথে বসবাস করা বন্ধ করে দিয়ে স্যাভেজের সাথে সময় কাটাতে থাকেন। তারা দুজনেই দরিদ্র ছিলেন এবং সরাইখানা বা ঘুমানোর ক্ষুদ্র প্রকোষ্ঠে রাত্রিযাপন করতেন। কিছু রাত তাদের কাছে অর্থ না থাকার কারণে তারা ভোর হওয়া পর্যন্ত রাস্তায় ঘুরে বেড়াতেন। স্যাভেজের বন্ধুরা তাকে ওয়েলসে চলে যাওয়ার কথা বলেন, কিন্তু স্যাভেজ ব্রিস্টলে থেকে যান এবং পুনরায় ঋণে জর্জড়িত হন। ঋণের জন্য তাকে জেলে যেতে হয় এবং ১৭৪৩ সালে তিনি মৃত্যুবরণ করেন। এক বছর পর জনসন লাইফ অব মিস্টার রিচার্ড স্যাভেজ (১৭৪৪) লিখেন। জীবনীকার ও সমালোচক ওয়াল্টার জ্যাকসন বেটের ভাষায়, "এটি একটি মর্মস্পর্শী কাজ, যা জীবনী সাহিত্যের ইতিহাসে অন্যতম উদ্ভাবনী কাজ হিসেবে বিদ্যমান।"
মনজুর আহমদ চিনিওটি
মাওলানা মনজুর আহমদ চিনিওটি (উর্দু ; مولانا منظور احمد چنیوٹی) (৩১ ডিসেম্বর ১৯৩১ – ২৭ জুন ২০০৪) ছিলেন একজন পাকিস্তানি ইসলামি পণ্ডিত, রাজনীতিবিদ ও লেখক।
তোমোকি হাইয়াকাওয়া
তোমোকি হাইয়াকাওয়া (早川 友基, Tomoki Hayakawa; জন্ম: ৩ মার্চ ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে গোলরক্ষক হিসেবে খেলেন।
মনজুর আহমদ চিনিওটি
রাজনৈতিক
তিনি তার নিজের শহরে কাউন্সিলর হয়েছিলেন এবং ১৯৯৩ সালে চিনিওট পৌর কমিটির চেয়ারম্যান হিসাবে দায়িত্ব পালন করেছিলেন। তিনি ১৯৮৫, ১৯৮৮ এবং ১৯৯৭ সালে পাঞ্জাবের প্রাদেশিক পরিষদের সদস্যও নির্বাচিত হয়েছিলেন।
তিনি আন্তর্জাতিক খতমে নবুওত আন্দোলনের কেন্দ্রীয় নেতা হিসেবেও দায়িত্ব পালন করেন।
তোমোকি হাইয়াকাওয়া
প্রারম্ভিক জীবন
তোমোকি হাইয়াকাওয়া ১৯৯৯ সালের ৩রা মার্চ তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
মনজুর আহমদ চিনিওটি
রাজনৈতিক
তিনি জামিয়াতুল-মদীনায় ভিজিটিং প্রফেসরের দায়িত্বও পালন করেছেন।
মৃত্যু
তিনি ২৭ জুন ২০০৪ সালে মারা যান।
হাজীপুর ইউনিয়ন, কুলাউড়া
অবস্থান ও সীমানা
জুড়ী উপজেলা হতে ইউনিয়ন পরিষদের দুরত্ব ১৭.০০কি:মি:।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
ড.আবেদ চৌধুরী। মোঃ আহমদ আলী(লেখক ও বন গবেষক)
জনপ্রতিনিধি
বর্তমান চেয়ারম্যান-
চট্টগ্রাম মেট্রোপলিটন পুলিশ
চট্টগ্রাম মেট্রোপলিটন পুলিশ বাংলাদেশের দ্বিতীয় বৃহত্তম শহর চট্টগ্রামের প্রধান আইন প্রয়োগকারী সংস্থা। এটি ১৯৭৮ সালের ৩০ নভেম্বর বাংলাদেশ সরকার কর্তৃক অনুমোদিত চট্টগ্রাম মহানগর পুলিশ অধ্যাদেশের আওতায় প্রতিষ্ঠিত হয়েছিল।
থানাসমূহ
চট্টগ্রাম মহানগরীতে চট্টগ্রাম মেট্রোপলিটন পুলিশের অধীনে বর্তমানে ১৬টি থানা রয়েছে; এগুলো হলো:
এলদিগুয
তিনি জন্মসূত্রে ছিলেন একজন কিপছাক। সেলজুক্ব সুলতান প্রথম মেহদির সাবেক উজির- কামাল দিন-আল সিমিরুমির ফ্রিডম্যান ছিলেন এবং পরে সুলতান মাস'উদ এর শাসনামলে (১১৩৪-১১৫২) তিনি আরানের সচিব পদে উপনীত হন। সেলজুক্ব রাজ্যে তিনি ছিলেন সবচেয়ে শক্তিশালী সীমান্তবর্তী আমির, তিনি পাশ্ববর্তী জর্জিয়া রাজ্যের ঘন ঘন আক্রমণকে প্রতিহত করার জন্য বিরাট সেনাবাহিনীর সাহায্য লাভ করেন। এর ফলে ১১৪৬ সালে তিনি নিজেকে আজারবাইজানের স্বাধীন শাসক হিসেবে ঘোষণা করেন। তিনি দ্বিতীয় সুলতান তঘরুল (১১৩২-১১৩৩; মাসুদের ভাই এবং পূর্বপুরুষ)  এর বিধবা স্ত্রী-কে বিয়ে করেন যিনি তাকে উক্ত রাজবংশীয় বিবাদে ( ১১৫২ সালে যা মাসুদের মৃত্যুর কারণ হয়ে দাঁড়ায়) হস্তক্ষেপের ব্যপারে অনুমতি দেয়। তিনি সফলতা লাভ করেন, ১১৬০ সালে, সুলায়মান শাহ এর পদচ্যুতি ঘটিয়ে তিনি তার সৎ পুত্র আরস্লান বি. তঘরুল (১১৬০-১১৭৫) কে সুলতান পদে উপবিষ্ট করেন। আতাবেক এর খেতাব লাভ করে,  ইলদেনিয তখন সুলতানের প্রশাসকের প্রধান রক্ষাকর্তায় উপনীত হন।
পরে ইলদেনিয তার পুত্র পালোয়ান এবং ইনাঞ্চ এর কন্যার বিয়ের ব্যবস্থা করেন। ইনাঞ্চ ছিলেন রে এর আমির। এই বিবাহ'র কারণ হলো উক্ত শক্তিশালী রাজবংশের বশ্যতা স্বীকার করা। পরবর্তীতে, ইনাঞ্চ ফার্স এবং ক্বাযভিনের আমিরদের সাথে মিত্রতা করেন এবং আরস্লানের ভাই মুহাম্মাদকে তার পক্ষ ত্যাগ করানোর চেষ্টা করেন। ইলদেনিয দলত্যাগীদের সাথে যুদ্ধ ময়দানে সাক্ষাৎ করেন এবং জয় লাভ করেন, কিন্তু ইনাঞ্চ রে-তে পালিয়ে যান। ইলদেনিয পরে ইসাফান এ যায় এবং ফার্স, যাঙ্গি এর আতাবেককে বশ্যতা স্বীকারের জন্য বাধ্য করেন। শীঘ্রই তিনি ১১৬২ সালে ডিভিন শহরকে জর্জিয়ান আক্রমণ থেকে উদ্ধারের জন্য উত্তরে যাত্রা শুরু করেন। ইলদেনিযের নেতৃত্বে মুসলিম শাসকরা জর্জিয়ান রাজা তৃতীয় জর্জকে হারিয়ে দেন এবং তার দেশে ফিরে যেতে বাধ্য করে। হামাদানে ফিরে, তিনি আরেকটি আক্রমণ প্রতিহত করার চেষ্টা চালান- সেই আক্রমণটি খোয়ারেযমিয়ানস কর্তৃক পরিচালিত হয় যিনি খোরাসানকে বিস্তৃত করার পরিকল্পনা করেন। খোয়ারেজমিয়ানস সরাসরি মোকাবিলা পরিহার করেন এবং ইলদেনিয বাহিনীকে হটিয়ে দেয়। তাদের বন্ধু ইনাঞ্চকে, ইলদেনিযের আবেদনের প্রেক্ষিতে ১১৬৯ সালে হত্যা করা হয়। খোয়ারেযমশাহ ১১৭২ এ মারা যান।
তার মৃত্যুতে ১১৭৫-১১৭৬ সালের দিকে, ইলদেনিয তর্কসাপেক্ষে, সেলজুক্ব সম্রাজ্যের অনেক অংশের দে ফেক্তো মাস্টারে পরিণত হন। হামাদানের একটি মাদ্রাসায় তাকে সমাহিত করা হয় যা তিনি নিজে প্রতিষ্ঠা করেছিলেন।
কার্লোস আলবার্তো তোরেস
কার্লোস আলবার্তো ‘কাপিতা’ তোরেস (Carlos Alberto Torres; জন্ম: ১৭ জুলাই, ১৯৪৪ - মৃত্যু: ২৫ অক্টোবর, ২০১৬) প্রথিতযশা ব্রাজিলীয় ফুটবলার। তাকে সর্বকালের অন্যতম সেরা রক্ষণভাগের খেলোয়াড়রূপে বৈশ্বিকভাবে বিবেচনা করা হয়। ১৯৭০ খ্রিষ্টাব্দের বিশ্বকাপজয়ী ব্রাজিল ফুটবল দলের অধিনায়কত্ব করেন। চূড়ান্ত খেলায় দলের চতুর্থ গোলটি করেছিলেন কার্লোস আলবার্তো তোরেস যা প্রতিযোগিতার ইতিহাসে অন্যতম সেরা গোল হিসেবে বিবেচিত হয়ে আসছে।
প্রারম্ভিক জীবন
কার্লোস আলবার্তো ১৯৪৪ খ্রিষ্টাব্দে ব্রাজিলের রিও দি জেনেরিওতে জন্মগ্রহণ করেন। তার সন্তান কার্লোস আলেজান্দ্রে তোরেসও ফুটবলার হিসেবে খেলছেন।
১৯ বছর বয়সে ফ্লুমেনিজে যোগদান করেন। প্রথম মৌসুমেই নিজের সহজাত ক্রীড়াপ্রতিভা সকলের সামনে তুলে ধরেন। ১৯৬৬ সালে সান্তোসে চলে যান। ঐ দলেই সতীর্থ পেলেকে পান। ১৯৭৪ সালে ফ্লুমেনিজে প্রত্যাবর্তন করেন ও ধারাবাহিকভাবে দুইবার ক্যাম্পিওনাতো কারিওকা চ্যাম্পিয়নশীপের শিরোপা জয়ে প্রভূতঃ সহায়তা করেন। ১৯৭৭ সালে আবারও ফ্লুমেনিজের চীরপ্রতিদ্বন্দ্বী ফ্লেমিঙ্গোতে চলে যান।
আন্তর্জাতিক ফুটবল
১৯৬৪ থেকে ১৯৭৭ সময়কালে ৫৩টি আন্তর্জাতিক খেলায় অংশগ্রহণ করেন ও ৮বার প্রতিপক্ষীয় জালে বল প্রবেশ করান। ১৯৬৬ সালের ফিফা বিশ্বকাপের জন্য ৪৪ সদস্যের প্রশিক্ষণ শিবিরে তাকে অন্তর্ভুক্ত করা হলেও ২২জনের তালিকায় ঠাঁই হয়নি তার। তবে ইংল্যান্ডে অনুষ্ঠিত ঐ প্রতিযোগিতার গ্রুপ পর্ব থেকেই বিদায় নিতে হয়েছিল ব্রাজিল দলকে।
জোয়াও সালদানহা’র তত্ত্বাবধানে সেলেকাওদের পুণর্গঠনে এগিয়ে আসেন। তিনি সান্তোসের কার্লোস আলবার্তোর দিকে নজর রাখছিলেন ও তাকে জাতীয় দলের অধিনায়ক হিসেবে মনোনীত করেন। মেক্সিকোয় অনুষ্ঠিত ১৯৭০ সালের ফিফা বিশ্বকাপের চূড়ান্ত খেলায় ইতালিকে হারিয়ে চীরতরে জুলে রিমের শিরোপা হাতে নিয়ে স্মরণীয় হয়ে রয়েছেন। ঐদলে তার সাথে ক্লোদোয়াল্দো, গারসন, জার্জিনহো, রবার্তো রিভেলিনো, তোস্তাও ও পেলের ন্যায় প্রথিতযশা খেলোয়াড়গণ ছিলেন। চূড়ান্ত খেলায় তার পা থেকে আসা গোলটি প্রতিযোগিতার ইতিহাসে অন্যতম সেরা গোল হিসেবে বিবেচিত হয়। ২০০২ সালে যুক্তরাজ্যের জনগণ গোলটিকে সেরা ১০০ খেলোয়াড়ী মুহূর্তের তালিকায় ৩৬তম অবস্থানে রাখে। ১৯৭৪ সালে হাঁটুর আঘাতপ্রাপ্তির ফলে বিশ্বকাপে অংশ নিতে পারেননি।
১৯৭৭ সালে ক্লদিও কুটিনহোর পরিচালনায় দলে অধিনায়কের দায়িত্বভার ফিরে পান। ১৯৭৮ সালের বিশ্বকাপের বাছাইপর্বের প্রথম তিন খেলায় দলকে নেতৃত্ব দেন।
৩৩ বছর বয়সে আন্তর্জাতিক ফুটবল থেকে বিদায় নেন তিনি। এরপূর্বেই এনএএসএলে নিউইয়র্ক কসমসে যোগ দেন। অদ্যাবধি তিনি ব্রাজিলের সর্বকালের অন্যতম সেরা ফুটবলার হিসেবে বৈশ্বিকভাবে বিবেচিত হয় আসছেন।
কর্মজীবন
১৯৮৩ সালে ফ্লেমিঙ্গোতে ফুটবল ম্যানেজার হিসেবে কর্মজীবন শুরু করেন। এছাড়াও করিন্থিয়ান্স, নটিকো, ওয়ান্স কল্দাস, মন্তেরে, তিজুয়ানা, ফ্লুমেনিজ, বোতাফোগো, ইউনিয়ন মাগদালেনা, পেসান্দু, কুয়েরেতারো দল পরিচালনায় করেছেন তিনি।
এছাড়াও আন্তর্জাতিক ফুটবল অঙ্গনে নাইজেরিয়া ও ওমানের জাতীয় ফুটবল দলের সহকারী ম্যানেজারের দায়িত্বে ছিলেন। ১৪ ফেব্রুয়ারি, ২০০৪ তারিখে আজারবাইজান জাতীয় দলের ম্যানেজার নিযুক্ত হন। কিন্তু ৪ জুন, ২০০৫ তারিখ পোল্যান্ডের বিপক্ষে পরাজিত হবার পর তিনি পদত্যাগ করেন। খেলা চলাকালীন তিনি টেকনিক্যাল রেফারিকে লাঞ্ছিত করেন এ মাঠে রেফারির সাথে বাদানুবাদে লিপ্ত হন।
সম্মাননা
জানুয়ারি, ২০১৩ সালে আলবার্তোকে ২০১৪ সালের ফিফা বিশ্বকাপের ছয় দূতের একজনরূপে মনোনীত করা হয়। ব্রাজিলে অনুষ্ঠিত ঐ প্রতিযোগিতায় তার সাথে ছিলেন রোনালদো, বেবেতো, মারিও জাগালো, আমারিল্ডো ও মার্তা।
দেহাবসান
২৫ অক্টোবর, ২০১৬ তারিখে রিও দি জেনেরিওতে আকস্মিক হৃদযন্ত্রের সংক্রমণে তার দেহাবসান ঘটে। মৃত্যুর মাত্র দুইদিন পূর্বে তিনি ব্রাজিলীয় টেলিভিশন স্পোর্টটিভিতে ক্রীড়া ধারাভাষ্যকার হিসেবে অংশগ্রহণ করেছিলেন। ঠিক একমাস পূর্বে তার যমজ ভ্রাতারও দেহাবসান ঘটে।
রঘুনাথ মন্দির, মঙ্গলা ড্যাম
রঘুনাথ মন্দির পাকিস্তানের আজাদ কাশ্মীরের মিরপুর জেলার মঙ্গলা ড্যামের জলের নীচে অবস্থিত একটি প্রাচীন হিন্দু মন্দির। মন্দিরটি ভগবান শিবকে উৎসর্গীকৃত। আমরা এই মন্দিরটি দেখতে পাব না কারণ ১৯৬১ সালে মিরপুর মঙ্গলা ড্যামের নির্মাণের পর মন্দিরগুলি ও গোটা মিরপুর শহর জলের নীচে ডুবে গেছে। বর্তমানে পুরোনো মিরপুর শহরের ধ্বংসাবশেষ মঙ্গলা ড্যামের জলের তলায় রয়েছে। জল কমে যাওয়ার সময় হিন্দু মন্দিরগুলি দৃশ্যমান হয়। এই মন্দিরটি মিরপুরের সবচেয়ে ঐতিহ্যবাহী মন্দিরগুলির একটি।
প্রথমদিকে, পূর্ব বাহিনী হ্রাসপ্রাপ্ত জলস্রোতের নদীগুলির স্থানে প্রাকৃতিক অর্থনীতির মেরুদণ্ড হিসেবে মঙ্গলা ড্যাম নির্মাণ করা হয়েছিল। ১৯৬৭ সালে যে জল ছাড়া হয়েছিল তা সমগ্র মিরপুর শহর ২৬০টি গ্রামকে নিমজ্জিত করে দিয়েছিল।
সুরিনাম
থাম্ব|262x262পিক্সেল|প্রেসিডেন্ট প্যালেস, সুরিনাম সুরিনাম বা সুরিনাম প্রজাতন্ত্র (Republic of Suriname; ওলন্দাজ ভাষায়: Republiek Suriname) আটলান্টিক মহাসাগরের তীরে দক্ষিণ আমেরিকার উত্তর-পূর্ব অংশে অবস্থিত একটি রাষ্ট্র। ১৯৭৫ সালের আগ পর্যন্ত সুরিনাম নেদারল্যান্ড‌সের একটি উপনিবেশ ছিল এবং তখন এর নাম ছিল ওলন্দাজ গায়ানা। সুরিনামের আয়তন ১,৬৩,২৬৫ বর্গ কিমি। এটি দক্ষিণ আমেরিকার ক্ষুদ্রতম স্বাধীন রাষ্ট্র। সুরিনামের একমাত্র নগর এলাকা ও রাজধানীর নাম প্যারামারিবো।
ঔপনিবেশিক প্ল্যান্টেশন ব্যবস্থার ফলশ্রুতিতে সুরিনামে বহু জাতির মানুষের বসবাস। যেসব প্ল্যান্টেশনে আখ ও অন্যান্য শস্যের চাষ হত, সেগুলি আফ্রিকা থেকে আনা দাসশ্রমের উপর নির্ভরশীল ছিল। দাসপ্রথার অবসানের পর ভারত, ইন্দোনেশিয়া ও এশিয়ার অন্যান্য অঞ্চল থেকে চুক্তিবদ্ধ শ্রমিকদের নিয়ে আসা হয়। বর্তমানে সুরিনামের অর্ধেক মানুষ আফ্রিকান বংশোদ্ভূত। এছাড়া এশীয় ও ইউরোপীয়দের মিশ্র জাতি ক্রেওলেরাও সুরিনামের জনসংখ্যার একটি বড় অংশ গঠন করেছে।
সুরিনামের অর্থনীতি মূলত বক্সাইটের খননশিল্পভিত্তিক। বক্সাইট উত্তোলনের পর এটি থেকে অ্যালুমিনিয়াম নিষ্কাশন করা হয় এবং বিদেশে, বিশেষত মার্কিন যুক্তরাষ্ট্রে রপ্তানি করা হয়।
ইতিহাস
ইউরোপীয়দের আগমনের আগে বর্তমান সুরিনাম এলাকাটিতে আরাওয়াক, কারিব ও ওয়ার্‌রাউ নামের আদিবাসী আমেরিকান গোত্রগুলি বাস করত। বেশির ভাগ আদিবাসী আমেরিকান ছোট ছোট স্বাধীন গ্রামে বাস করত, যেখানে আত্মীয়তার বন্ধনে গঠিত হত সম্প্রদায়। এরা শিকার করে ও ক্ষেতখামার করে জীবন চালাত। মূলত কন্দ জাতীয় ফসলের আবাদ হত, যেমন কাসাভা। উপকূলের লোকেরা আরাওয়াক ভাষায় এবং অভ্যন্তরভাগের লোকেরা কারিবীয় ভাষায় কথা বলত।
ইউরোপীয়দের বসতি স্থাপন
১৬শ শতকের শেষভাগে এসে ওলন্দাজ, ফরাসি ও ইংরেজ বণিকেরা সুরিনামের উপকূলে বাণিজ্যকেন্দ্র স্থাপন করে। ১৭শ শতকের প্রথমার্ধে ইংরেজ বণিকেরা দেশটিতে বসতি স্থাপন শুরু করে। ১৬৫০ সালে সুরিনাম নদীর তীরে একটি ব্রিটিশ দল প্রথম স্থায়ী ইউরোপীয় বসতি স্থাপন করে। পরবর্তীতে ওলন্দাজ পশ্চিম ভারতীয় কোম্পানির একটি নৌবহর এই বসতিটি দখল করে। ১৬৬৭ সালে ব্রেডার চুক্তির মাধ্যমে ইংরেজরা উত্তর আমেরিকায় নিউ অ্যামস্টার্ডাম (বর্তমান নিউ ইয়র্ক শহর)-এর বিনিময়ে এই উপনিবেশটির একাংশ ওলন্দাজদের দিয়ে দেয়। ফলে সুরিনাম সরকারীভাবে ওলন্দাজ নিয়ন্ত্রণে আসে। তখন থেকে ওলন্দাজরা সুরিনামকে একটি উপনিবেশ হিসেবে শাসন করতে থাকে। তবে ১৭৯৫-১৮০২ এবং ১৮০৪-১৮১৬ যুদ্ধচলাকালে ব্রিটিশরা সাময়িকভাবে সুরিনামের দখল নিয়েছিল।
ঔপনিবেশিক প্ল্যান্টেশন ব্যবস্থা
সুরিনামে ওলন্দাজ উপনিবেশের অর্থনীতির প্রাথমিক ভিত্তি ছিল প্ল্যান্টেশন কৃষি। ওলন্দাজেরা সুরিনামে অনেক প্ল্যান্টেশন স্থাপন করে এবং আফ্রিকা থেকে বিরাট সংখ্যক ক্রীতদাসকে এগুলিতে কাজ করাতে নিয়ে আসে। প্ল্যান্টেশনে চাষ করা শস্যের মধ্যে প্রধান ছিল আখ। তবে কিছু কিছু প্ল্যান্টেশনে কফি, কাকাও, নীল, তুলা, খাদ্যশস্য ও কাঠ উৎপাদনী বৃক্ষও উৎপাদন করা হত। ১৭৮৫ সাল পর্যন্ত প্ল্যান্টেশন অর্থনীতি প্রসার লাভ করে। সেসময় এখানে ৫৯১টি প্ল্যান্টেশন ছিল, যাদের মধ্যে ৪৫২টি চিনি ও অন্যান্য বাণিজ্যিক শস্য উৎপাদন করত এবং এবং ১৩৯টি খাদ্যশস্য ও কাঠ উৎপাদন করত। ১৭৮৫ সালের পর কৃষি উৎপাদন হ্রাস পেতে থাকে। প্ল্যান্টেশনের মালিকেরা অন্যত্র আরও বেশি আয় করা শুরু করে, এবং দাসদের মুক্তিলাভের ফলে প্ল্যান্টেশনের খরচ বেড়ে যায়। ১৮৬০ সাল নাগাদ মাত্র ৮৭টি চিনির খামার অবশিষ্ট ছিল এবং ১৯৪০ সালে এসে এই সংখ্যা দাঁড়ায় ৪।
চিনি উৎপাদনকারী অন্যান্য দাসভিত্তিক উপনিবেশগুলির মত সুরিনামেও সমাজব্যবস্থা তিনটি স্তরে বিভক্ত ছিল। সবচেয়ে উপরের স্তরে ছিল একটি ক্ষুদ্র অভিজাত ইউরোপীয় শ্রেণী। এরা ছিল মূলত সরকারি কর্মকর্তা, ব্যবসায়ী, প্ল্যান্টেশনের মালিকেরা, যারা তাদের প্ল্যান্টেশনে বসবাস করত এবং প্ল্যান্টেশনের প্রশাসকেরা, যারা মালিকের অনুপস্থিতিতে সেগুলির দেখাশোনা করত। ইউরোপীয়দের সিংহভাগই ছিল ওলন্দাজ, তবে কেউ কেউ জার্মান, ফরাসি, বা ইংরেজও ছিলেন। অভিজাত শ্রেণীর ঠিক নিচের স্তরটিতে ছিল মুক্ত নাগরিকদের নিয়ে গঠিত মধ্যস্তর। জাতিগতভাবে বিচিত্র এই দলটির সদস্য ছিল সুরিনামে জন্ম নেওয়া ইউরোপীয় বংশদ্ভূত লোক, দাসী মহিলদের গর্ভে ইউরোপীয়দের ঔরসজাত সন্তানাদি, এবং যেসমস্ত দাসকে মুক্তি দেয়া হয়েছিল বা যারা মুক্তি কিনে নিয়েছিল। সমাজের একেবারে নিম্নস্তরে ছিল দাসেরা, এবং এরাই ছিল সমাজের বৃহদংশ।
সুরিনামের দাসপ্রথা ছিল অত্যন্ত নিষ্ঠুর প্রকৃতির। দাসদেরকে সম্পত্তির মত ব্যবহার করা হত, এবং তাদের কোন আইনি অধিকার ছিল না। ঔপনিবেশিক আইন অনুসারে দাসদের মালিকদের ছিল সর্বময় একচ্ছত্র ক্ষমতা। কোন কোন দাস নদীপথে পালিয়ে দেশের অভ্যন্তরভাগের অতিবৃষ্টি অরণ্যে স্বাধীন গ্রাম স্থাপন করে বিছিন্নভাবে বসবাস করত। উপনিবেশের সেনাদল দিয়ে এদের ধরে আনার অনেক চেষ্টা করা হলেও তারা তাদের স্বাধীনতা বজায় রাখে। এদের বংশধরেরা আজও সেসব এলাকায় বসবাস করে।
১৯শ শতকের শুরুর দিকে ইউরোপীয় মনোভাব দাসপ্রথা অবসানের প্রতি অনুকূল হয়। ১৯শ শতকের মধ্যভাগে ইংরেজ ও ফরাসিরা আইন করে তাদের দাসদের মুক্তির ব্যবস্থা করে। তখন ওলন্দাজেরাও তাদের উপনিবেশগুলিতে দাসদের মুক্তির ব্যাপারে প্রস্তুতি নিতে থাকে। সুরিনামের প্ল্যান্টেশন মালিকেরা ভয় করছিল যে মুক্তিপ্রাপ্ত দাসেরা আর প্ল্যান্টেশনে কাজ করতে চাইবে না। তাই আইন করে মুক্তির পরেও ১০ বছর ন্যূনতম ভাড়ায় সরকারি নির্দেশনায় দাসদের প্ল্যান্টেশনে কাজ করা বাধ্যতামূলক করা হয়। ১৮৬৩ সালে পূর্ণ মুক্তির পর প্রাক্তন দাসেরা ভাল বেতনের চাকরি ও উন্নত শিক্ষার আশায় পারামারিবো শহরে ভিড় জমাতে থাকে।
এই স্থানান্তরের ফলে সুরিনামের প্ল্যান্টেশনগুলিতে কর্মীর যে অভাব দেখা দেয়, তা পূরণ করতে এশিয়া থেকে শ্রমিক আমদানি করে নিয়ে আসা হয়। ১৮৫৩ ও ১৮৭৩ সালের মধ্যে ২৫০২ জন চীনা শ্রমিক এবং ১৮৭৩ থেকে ১৯২২ সালের ভেতর ভারতীয় উপমহাদেশ থেকে আরও প্রায় ৩৪ হাজার, এবং ১৮৯১ থেকে ১৯৩৯ সালের মধ্যে ইন্দোনেশিয়া থেকে ৩২,৯৬৫ জন শ্রমিক নিয়ে আসা হয়। এই শ্রমিকেরা নির্দিষ্ট সংখ্যক বছরের জন্য প্ল্যান্টেশনে কাজ করার প্রতিশ্রুতি সংবলিত চুক্তি স্বাক্ষর করে এখানে কাজ করতে আসে। এদের অধিকাংশই কৃষিকাজে নিয়োজিত ছিল। বর্তমানে এই এশীয় শ্রমিকদের বংশোদ্ভূতরা সুরিনামের জনসংখ্যার অর্ধেকেরও বেশি অংশ গঠন করেছে।
ঔপনিবেশিক সরকার
ঔপনিবেশিক পর্বের অধিকাংশ সময় জুড়ে একজন ওলন্দাজ-নিযুক্ত গভর্নর সুরিনাম শাসন করতেন এবং তাকে এই কাজে দুইটি কোর্ট সাহায্য করত। এই কোর্টগুলির উপনিবেশের ভোটারদের দ্বারা নির্বাচিত প্রার্থীদের মধ্যে থেকে ওলন্দাজরা কর্মচারী বেছে নিত। ১৮৬৬ সালে কোর্টগুলি বিলুপ্ত করে একটি আইনসভা গঠন করা হয়, যদিও গভর্নরের আইনসভার নির্দেশের বিরুদ্ধে ভেটো প্রদানের ক্ষমতা ছিল। সম্পত্তি ও শিক্ষাগত যোগ্যতা সম্পর্কে কঠোর নিয়মের কারণে প্ল্যান্টেশনের মালিকেরাই সুরিনামের আইনসভায় প্রথমদিকে আধিপত্য বিস্তার করতেন। ওলন্দাজ সরকার যোগ্যতার নিয়ম শিথিল করার সাথে সাথে উচ্চ- ও নিম্ন-শ্রেণীর ক্রেওলেরা ১৯০০ সালের পর থেকে আইনসভায় আধিপত্য বিস্তার করতে শুরু করে। তবে ১৯৪৯ সাল পর্যন্তও যোগ্য ভোটারের সংখ্যা মোট জনসংখ্যার ২%-এর বেশি ছিল না। ১৯৪৯ সালে সমস্ত প্রাপ্তবয়স্ককে ভোটপ্রদানের ক্ষমতা দেয়া হয়।
স্বাধীনতা
১৯৭৩ সালের নির্বাচনে নেদারল্যান্ড্‌স থেকে পূর্ণ স্বাধীনতা সমর্থনকারী একটি কোয়ালিশন জয়লাভ করে এবং প্রধানমন্ত্রী হেন্‌ক আরনের নেতৃত্বে সরকার গঠন করে। এই সরকার ওলন্দাজ সরকারের সাথে স্বাধীনতার বিষয়ে কথাবার্তা বলা শুরু করে। ১৯৭৫ সালের ২৫শে নভেম্বর ওলন্দাজ সরকার সুরিনামকে স্বাধীনতা প্রদান করে। তবে প্রায় ৪০,০০০ লোক ওলন্দাজ নাগরিকত্বেই থেকে যান এবং সুরিনাম থেকে নেদারল্যান্ড্‌সে ফেরত চলে যান। ১৯৭৭ সালে নতুন স্বাধীন সুরিনাম প্রজাতন্ত্রের প্রথম নির্বাচন অনুষ্ঠিত হয় এবং সেখানে হেন্‌ক আরন তার সংখ্যাগরিষ্ঠতা বজায় রাখেন।
কাশ্মীরি উইকিপিডিয়া
কাশ্মীরি উইকিপিডিয়া হচ্ছে অনলাইন বিশ্বকোষ উইকিপিডিয়ার কাশ্মীরি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কাশ্মীরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সুরিনাম
সামরিক শাসন
১৯৮০ সালের ফেব্রুয়ারি মাসে একটি সামরিক অভ্যুত্থানে আরন ক্ষমতাচ্যুত হন। লেফটেন্যান্ট কর্নেল দেজিরে বুতের্সে-র নেতৃত্বে একদল সেনা অফিসার জাতীয় সেনা কাউন্সিল গঠন করেন। ১৯৮২ সালের ফেব্রুয়ারির মধ্যে এই কাউন্সিল আইনসভা বিলোপ করে এবং সংবিধান স্থগিত করে। কাউন্সিল রাষ্ট্রপতি হেঙ্ক চিন সেনকেও ক্ষমতাচ্যুত করে। সেন ও আরও হাজার হাজার লোক নেদারল্যান্ড্‌সে পালিয়ে যান। বুতের্সে সুরিনামের জাতীয় নেতা হিসেবে আবির্ভূত হন এবং সেনাপ্রধান হিসেবে দেশ চালাতে থাকেন। ১৯৮০ ও ১৯৮১ সালে পাল্টা সামরিক অভ্যুত্থানের প্রচেষ্টা এবং ১৯৮২ সালে একটি গণতান্ত্রিক বিরোধী জোট গঠনের প্রচেষ্টাকে নিষ্ঠুর হাতে দমন করা হয়। ১৯৮৫ সালে সেনাবাহিনী ১৫ জন নাগরিকের উপর অত্যাচার চালায় ও তাদের হত্যা করে। এ ঘটনার পর নেদারল্যান্ড্‌স সুরিনামকে সাহায্য দেয়া বন্ধ করে দেয়। অভ্যন্তরীণ ও আন্তর্জাতিক চাপের মুখে সেনাবাহিনী একটি নতুন আইনসভা গঠনে সায় দেয়। রাজনৈতিক দলগুলির উপর থেকে নিষেধাজ্ঞা সরিয়ে নেয়া হয় এবং আরন আবার জাতীয় কাউন্সিলে যোগ দেন।
অনবরিবু
অনবরিবু হলো ২০২২ সালের একটি ভারতীয় তামিল ভাষার পারিবারিক নাট্য চলচ্চিত্র, যা পরিচালনা করেছেন নবাগত পরিচালক অশ্বিন রাম এবং প্রযোজনা করেছে সত্য জ্যোতি ফিল্মস। চলচ্চিত্রটিতে কেন্দ্রীয় চরিত্রে অভিনয় করেছেন হিপহপ তামিলা আদি (দ্বৈত চরিত্র), কাশ্মীরা পরদেশী ও শিবানী রাজশেখর এবং পার্শ্ব চরিত্রে অভিনয় করেছেন নেপোলিয়ন, বিদ্যার্থ, সাই কুমার, আশা শরৎ ও আরজাই। চলচ্চিত্রটি ২০২২ সালের ৭ জানুয়ারি ডিজনি+ হটস্টার–এ মুক্তি পায়।
সুরিনাম
সামরিক শাসন
১৯৮৬ সালে দেশটিতে গেরিলা যুদ্ধ আরম্ভ হয় এবং অর্থনীতিতে এর বিরূপ প্রতিক্রিয়া পড়ে। সুরিনামীয় মুক্তিবাহিনী নামের এই বিদ্রোহীরা সাংবিধানিক অবস্থা পুনঃপ্রতিষ্ঠার প্রয়াস চালায়। কয়েক মাসের মধ্যে তারা প্রধান প্রধান বক্সাইট খনি ও শোধনকারী শিল্পগুলি বন্ধ করে দিতে সক্ষম হয়। এই সময় একটি নতুন সংবিধান রচনা করা হয় এবং ১৯৮৭ সালের গণভোটে ৯৩% ভোট পেয়ে এটি পাশ হয়।
অনবরিবু
মুক্তি
ভারতে কোভিড-১৯ মহামারীর কারণে অনবরিবু প্রেক্ষাগৃহে মুক্তি দেওয়া থেকে বিরত থাকে এবং পোঙ্গলের এক সপ্তাহ আগে ২০২২ সালের ৭ জানুয়ারি ডিজনি+ হটস্টার–এ মুক্তি দেয়।
সুরিনাম
বেসামরিক সরকারের পুনঃপ্রতিষ্ঠা
১৯৮৭ সালের সংবিধান নাগরিক সরকার পুনঃপ্রতিষ্ঠিত করে। নভেম্বরের নির্বাচনে বুতের্সের দল ৫১টি আসনের মধ্যে মাত্র ২টিতে জয়লাভ করে, অন্যদিকে ডেমোক্রেসি অ্যান্ড ডেভেলপমেন্ট নামের বহুজাতিক দল ৪০টি আসন জেতে। ১৯৮৮ সালের জানুয়ারিতে জাতীয় আইনসভা প্রাক্তন কৃষিমন্ত্রী রামসেওয়াক শংকরকে রাষ্ট্রপতি এবং আরনকে উপ-রাষ্ট্রপতি নির্বাচিত করে। ১৯৮৮ সালে ওলন্দাজেরা আবার সুরিনামকে সাহায্য পাঠাতে শুরু করে এবং পরবর্তী সাত থেকে আট বছর ধরে ৭২১ মিলিয়ন ডলার সাহায্যের প্রতিশ্রুতি দেয়। বক্সাইট খনিগুলিতে আবার কাজ শুরু হয়।
সাংবিধানিক শাসন পুনঃপ্রতিষ্ঠিত হলেও বুতের্সে সামরিক বাহিনীর মাধ্যমে ক্ষমতা ধরে রাখেন। তিনি ১৯৯০ সালের ডিসেম্বরে শংকরের সরকারকে ক্ষমতাচ্যুত করেন। ১৯৯১ সালে নতুন করে সংসদ নির্বাচন অনুষ্ঠিত হয় এবং নিউ ফ্রন্ট ফর ডেমোক্রেসি অ্যান্ড ডেভেলপমেন্ট নামের একটি কোয়ালিশন সংখ্যাগরিষ্ঠ আসনে জয়লাভ করে। ১৯৯১ সালের সেপ্টেম্বরে প্রাক্তন শিক্ষামন্ত্রী ও নিউ ফ্রন্ট কোয়ালিশনের নেতা রোনাল্ড ভেনেতিয়ান রাষ্ট্রপতি পদ লাভ করেন। ১৯৯৬ সালের নির্বাচিনে ভেনেতিয়ানের কোয়ালিশন স্বল্প ব্যবধানে পরাজিত হয়। ন্যাশনাল ডেমোক্র‌্যাটিক পার্টির জুল উইডেনবশ নতুন রাষ্ট্রপতি হন।
১৯৯৭ সালে ওলন্দাজ সরকার বুতের্সের বিরুদ্ধে একটি আন্তর্জাতিক গ্রেফতার ওয়ারেন্ট জারি করে। তার বিরুদ্ধে নেদারল্যান্ডসে বিপুল পরিমাণে কোকেন পাচারের অভিযোগ আনা হয়। সুরিনাম বুতের্সেকে নেদারল্যান্ডসের হাতে তুলে দিতে অস্বীকৃতি জানায় এবং এই অভিযোগকে রাজনৈতিক উদ্দেশ্যপ্রণোদিত বলে দাবি করে। ২০০০ সালের জুনে নেদারল্যান্ডসের দ্য হেগের এক আদালতে বুতের্সেকে তার অনুপস্থিতিতেই বিচার ও শাস্তি প্রদান করা হয়। ২০০৪ সালে ওলন্দাজ ও সুরিনাম সরকার মাদক চোরাচালানি বন্ধের ব্যাপারে পরস্পরকে সহযোগিতার ব্যাপারে একমত হয়।
২০০৫ সালে সুরিনামের সর্বশেষ আইনসভা নির্বাচনে ভেনেতিয়ানের নিউ ফ্রন্ট কোয়ালিশন দশটি আসন হারায় এবং এর ফলে সংসদে তাদের সংখ্যাগরিষ্ঠতা ক্ষুণ্ণ হয়। জুলাই মাসে ৫১-সদস্যবিশিষ্ট আইনসভা দুই দফা ভোটের মাধ্যমে রাষ্ট্রপতি নির্ণয়ের চেষ্টা করে, কিন্তু ভেনেতিয়ান কিংবা বিরোধী প্রার্থী রাবিন পারমেসার কেউই দরকারি দুই-তৃতীয়াংশ ভোট অর্জনে ব্যর্থ হন। শেষ পর্যন্ত ২০০৫ সালের আগস্ট মাসে ৮৯১ সদস্যবিশিষ্ট প্রাদেশিক কাউন্সিলের সভায় এক বিশেষ ভোটে ভেনেতিয়ান রাষ্ট্রপতি নির্বাচিত হন।
রাজনীতি
১৯৭৫ সালে রচিত সংবিধান অনুযায়ী ১৯৮০ সাল পর্যন্ত সুরিনামের প্রশাসন চালানো হয়। জনগণ দ্বারা নির্বাচিত রাষ্ট্রপতি ছিলেন সরকার প্রধান, এবং তাকে সহায়তা করতেন একটি মন্ত্রণালয় ও এক-কাক্ষিক আইনসভা। ১৯৮০ সালে সামরিক ক্যু-এর পর সংবিধান স্থগিত করা হয় এবং আইনসভা রদ করে দেয়া হয়। সামরিক বাহিনীর সদস্যদের নিয়ে গঠিত একটি কাউন্সিল দেশ শাসন করা শুরু করে।
১৯৮৭ সালে নতুন একটি সংবিধান গণভোটের মাধ্যমে গ্রহণ করা হয়। এই সংবিধান অনুসারে ৫১ জন সদস্যের জাতীয় সংসদকে রাষ্ট্রপতি নির্বাচনের ক্ষমতা দেয়া হয়। রাষ্ট্রপতি ৫ বছর মেয়াদের জন্য নির্বাচিত হন। জাতীয় সংসদের সদস্যরা ৫ বছরের জন্য জনগণের ভোটে নির্বাচিত হন।
প্রশাসনিক অঞ্চলসমূহ
right|thumb|250px সুরিনাম দশটি জেলায় বিভক্ত:
ভূগোল
সুরিনামের উত্তরে আটলান্টিক মহাসাগর, পূর্বে ফরাসি গায়ানা, দক্ষিণে ব্রাজিল, ও পশ্চিমে গায়ানা। গায়ানা ও ফরাসি গায়ানার সাথে সীমান্তের দক্ষিণাংশ নিয়ে বিতর্ক আছে। সুরিনামের আটলান্টিক তটরেখা ৩৮৬ কিমি দীর্ঘ, এবং দেশটি আটলান্টিক তীর থেকে প্রায় ৪০০ কিমি ভেতর পর্যন্ত অবস্থিত। দেশটি তিনটি প্রধান ভৌগোলিক অঞ্চলে বিভক্ত: উপকূলীয় সমভূমি, সাভানা মালভূমি ও অরণ্যাবৃত উঁচুভূমি।
উপকূলীয় সমভূমি পশ্চিমে ৮০ কিমি থেকে পূর্বে ১৬ কিমি পর্যন্ত প্রস্থবিশিষ্ট। এটি মূলত সমুদ্র সমতল বা তার নিচে অবস্থিত জলাভূমি যার মাঝে মাঝে বালুময় এলাকার সারি অবস্থিত। পানি নিষ্কাশন করে ও বাঁধ নির্মাণ করে এই সমভূমি ক্ষেতখামারের কাজে ব্যবহার করা হয়। উপকূলীয় সমভূমির দক্ষিণে একটি সরু সাভানা তৃণভূমি কেন্দ্রীয় মালভূমিকে আবৃত করে রেখেছে। এখানে বিক্ষিপতভাবে কিছু চাষবাস হয়, কিন্তু মাটি বড় আকারের কৃষিকাজ চালানোর মত উর্বর নয়। সব মিলিয়ে দেশের মাত্র ১% ভূমি কৃষিকাজের উপযোগী। দেশের অভ্যন্তরের বাকী চার-পঞ্চমাংশ ঘন নিরক্ষীয় অরণ্যে আবৃত একটি উঁচুভূমি। উঁচুভূমিটি দেশের মধ্য-পশ্চিম অংশে গিয়ে পর্বতময় এলাকায় পরিণত হয়। পর্বত এলাকার দক্ষিণ-পশ্চিমে আরেকটি তুলনামূলকভাবে ক্ষুদ্র সাভানা মালভূমি অবস্থিত।
জলবায়ু
সুরিনামের জলবায়ু নিরক্ষীয়, আর্দ্র ও বৃষ্টিবহুল। বার্ষিক তাপমাত্রা ২৩° থেকে ৩২°সেলসিয়াসের মধ্যে ওঠানামা করে। উপকূলীয় এলাকায় বাৎসরিক ৮০ ইঞ্চিরও বেশি বৃষ্টিপাত হয়। তবে ভেতরের দিকের এলাকায় এর পরিমাণ হ্রাস পেয়ে ৬০ ইঞ্চি হয়। প্রতি বছর দুইবার বর্ষা হয়; মধ্য-নভেম্বর থেকে জানুয়ারি পর্যন্ত একটি ছোট বর্ষাকাল এবং মার্চ থেকে মধ্য-জুলাইব্যাপী দীর্ঘ বর্ষাকাল। ফেব্রুয়ারি থেকে মধ্য-মার্চ পর্যন্ত একটি ছোট শুষ্ক ঋতু এবং আগস্ট থেকে মধ্য-নভেম্বর পর্যন্ত আরেকটি শুষ্ক ঋতু বিরাজ করে।
প্রাকৃতিক সম্পদ
সুরিনামের প্রাকৃতিক সম্পদের মধ্যে প্রধান হল বক্সাইট, লোহা, তামা, নিকেল এবং কাঠ। বক্সাইট ছাড়া বাকিগুলির বেশির ভাগই এখনও পূর্ণ ব্যবহার হয়নি। সুরিনামের পাহাড়ি জলপ্রপাতবিশিষ্ট নদীগুলি থেকে জলবিদ্যুৎ উৎপাদনের চমৎকার সুযোগ আছে।
পরিবেশগত সমস্যা
সুরিনাম সরকার ১৯৯৮ সালে ৪০ লাখ একরের কেন্দ্রীয় সুরিনাম জাতীয় অভয়ারণ্য সৃষ্টি করেছেন। কাঠ শিল্পের কারণে বন উচ্ছেদ একটি বর্ধনশীল পরিবেশ সমস্যা। পরিবেশবাদী ও কাঠ ব্যবসায়ীদের মধ্যে এ নিয়ে বিরোধ আছে।
অর্থনীতি
ক্ষুদ্র জনসংখ্যা, দেশের অভ্যন্তরে পরিবহনের স্বল্পতা এবং ১৯৮০-র দশকের সামরিক ও রাজনৈতিক বিশৃঙ্খলা সুরিনামের অর্থনৈতিক উন্নয়নে বাধা দিয়েছে। বক্সাইট উত্তোলন এবং সেখান থেকে অ্যালুমিনা ও অ্যালুমিনিয়ামের নিষ্কাশন এখানকার আয়ের প্রধান উৎস এবং দেশটির প্রধান রপ্তানি দ্রব্য এই তিনটি পদার্থ। ফলে বিশ্ববাজারে এগুলির দামের উঠানামা সুরিনামের অর্থনীতিতে দারুণ প্রভাব ফেলে।
সুরিনামে সোনা, লোহা, ম্যাঙ্গানিজ, তামা ও অন্যান্য খনিজের ভাণ্ডার থাকলেও এগুলি এখনও অব্যবহৃত। সম্প্রতি দেশটি পেট্রোলিয়াম ও স্বর্ণের মজুদের ব্যবহার শুরু করেছে। উত্তোলিত পেট্রোলিয়ামের বেশির ভাগই দেশটি নিজেই ব্যবহার করে। সুরিনামে প্রস্তুত অন্যান্য দ্রব্যের মধ্যে আছে বিভিন্ন খাদ্য ও পানীয়, তামাকজাত দ্রব্য, নির্মাণ সামগ্রী এবং বস্ত্র।
কৃষিকাজ মূলত উপকূলের সমভূমিতেই সীমাবদ্ধ। ধান সুরিনামের প্রধান শস্য। দেশের অর্ধেক ক্ষেত খামার ধান উৎপাদনে ব্যবহৃত হয়। এর আগে আখ প্রধানতম অর্থকরী ফসল ছিল, তবে বর্তমানে এর তেমন গুরুত্ব নেই। অন্যান্য ফসলের মধ্যে আছে কলা, পাম তেল, লেবু-জাতীয় গাছ। উপকূলে চিংড়ির খামার প্রসার লাভ করেছে এবং চিংড়ি দেশটির অন্যতম রপ্তানি দ্রব্য।
পর্যটন
সুরিনামে পর্যটন এখনও তেমন উন্নত নয়। রাজধানী পারামারিবো-তে ওলন্দাজ ঔপনিবেশিক ধাঁচের কতগুলি দালান আছে। আর দেশের অভ্যন্তরভাগে আছে ক্রান্তীয় গাছপালা ও বন্য জীবজন্তু। দেশের অভ্যন্তরভাগে মূলত উড়োজাহাজে করে কিংবা নদীপথে যেতে হয়।
বাণিজ্য ও মুদ্রা
২০০১ সালে রপ্তানির পরিমাণ ছিল ৩০৬ মিলিয়ন মার্কিন ডলার। আমদানির পরিমাণ ছিল ৪৪৩ মিলিয়ন মার্কিন ডলার। মূলত খাবার, জ্বালানি ও শিল্পজাত দ্রব্য আমদানি করা হয়। সুরিনামের দ্রব্যের প্রধান ক্রেতা মার্কিন যুক্তরাষ্ট্র, নরওয়ে, ফ্রান্স ও কানাডা। আর সুরিনাম যেসব দেশ থেকে আমদানি করে তারা হল মার্কিন যুক্তরাষ্ট্র, নেদারল্যান্ডস, ত্রিনিদাদ ও টোবাগো এবং জাপান। ১৯৯৫ সালে সুরিনাম অ্যাসোসিয়েশন অফ ক্যারিবিয়ান স্টেটস নামের মুক্ত বাণিজ্য সংগঠনে যোগদান করে।
সুরিনামের মুদ্রার নাম সুরিনামি ডলার; এটি ১০০ সেন্টে বিভক্ত। ২০০৪ সালে ১ মার্কিন ডলারের মূল্যমান ছিল ২.৭৩৫ সুরিনাম ডলার। ২০০৪ সালের আগে মুদ্রাটির নাম ছিল সুরিনাম গিল্ডার। সেন্ট্রাল ব্যাংক ভান সুরিনাম টাকা ছাপায়।
পরিবহন ও যোগাযোগ
সুরিনামে পরিবহনের সুব্যবস্থা মূলত দেশটির উত্তরাংশেই সীমাবদ্ধ। দেশটিতে প্রায় ৫০০০ কিমি দীর্ঘ রাস্তা আছে। মূল মহাসড়কটি পূর্ব-পশ্চিমে বিস্তৃত এবং এটি আলবিনা ও নিউ নিকারি-কে সংযুক্ত করেছে। কোন যাত্রীবাহী রেল পরিবহন নেই। সমুদ্র উপকূলীয় শহর ও দেশের অভ্যন্তরের গ্রামগুলির মধ্যে নৌ-পরিবহনই প্রধান। পারামারিবো এবং নিউ নিকারি প্রধান সমুদ্র বন্দর। মোয়েঙ্গো, পারানাম এবং স্মালকাল্ডেন বক্সাইট পরিবহনের জন্য গুরুত্বপূর্ণ কেন্দ্র। সুরিনামের প্রধান বিমানবন্দর জান্দেরিজে অবস্থিত। জাতীয় বিমান সংস্থার নাম সুরিনাম এয়ারলাইন্স।
দেশটিতে অনেকগুলি বেতার স্টেশন এবং কয়েকটি টেলিভিশন স্টেশন আছে। মূলত ওলন্দাজ ও অন্যান্য ভাষায় অনুষ্ঠান সম্প্রচারিত হয়। ১৯৯৭ সালের তথ্য অনুযায়ী প্রতি ১০০০ জন সুরিনামবাসীর ৭২৮ জনের রেডিও, ২৫৩ জনের টেলিভিশন এবং ১৮২ জনের টেলিফোন সংযোগ ছিল।
জনসংখ্যা
সুরিনামের লোকসংখ্যা প্রায় সাড়ে চার লাখ। এটি জনসংখ্যার দিক থেকে দক্ষিণ আমেরিকার ক্ষুদ্রতম দেশ। প্রতি বর্গকিলোমিটারে জনসংখ্যা মাত্র ৩, যা বিশ্বের সর্বনিম্ন জনঘনত্বের একটি। দেশটির জনগণের অর্ধেকেরও বেশি পারামারিবো শহরে বাস করেন। ৩ লাখ জন-অধ্যুষিত পারামারিবো দেশটির বৃহত্তম শহর, রাজধানী ও প্রধান সমুদ্র বন্দর। সুরিনামের অভ্যন্তরে জনসংখ্যার ঘনত্ব অত্যন্ত কম।
সুরিনামের জনগণ জাতিগতভাবে বিচিত্র। প্রায় ৩৭% লোক ভারত থেকে আগত হিন্দু এবং দেশটির প্রধান জনগোষ্ঠী। আরও আছে ক্রেয়োল, যারা আফ্রিকান কিংবা আফ্রিকান-ইউরোপীয় মিশ্র জাতি এবং জনসংখ্যার ৩১%। আরও আছে ইন্দোনেশীয় (১৫%) এবং কৃষ্ণাঙ্গ ম্যারুন (১০%), আদিবাসি আমেরিকান (৩%), চীনা (২%) এবং ইউরোপীয় (১%)। স্বাধীনতার পর এবং পরবর্তীতে ১৯৮০ সালে সামরিক একনায়ক ক্ষমতায় আসার পর অনেক সুরিনামী নাগরিক নেদারল্যান্ড্‌সে স্থায়ীভাবে চলে যান। কেউ কেউ নেদারল্যান্ড্‌সে পড়াশোনা ও চাকরির জন্যও যান।
ভাষা
সুরিনামের জাতিগত বৈচিত্র‌্য এর ভাষার বৈচিত্র‌্যে প্রকাশিত। দেশটির সরকারি ভাষা ওলন্দাজ হলেও বেশির ভাগ মানুষ স্রানান টোংগো বা টাকি টাকি নামের একটি ক্রেওল ভাষায় কথা বলে। এই ক্রেওলটিতে বিভিন্ন ভাষার সম্মিলন ঘটেছে। সুরিনামে প্রচলিত অন্যান্য ভাষার মধ্যে আছে ইংরেজি ভাষা ও ফরাসি ভাষা। এছাড়া আদিবাসী আমেরিকানেরা এখনও আদিবাসী ভাষায় কথা বলে থাকেন।
শিক্ষা
সুরিনামে ৬ থেকে ১২ বছরের ছেলেমেয়েদের স্কুলে যাওয়া বাধ্যতামূলক। ২০০০ সালে প্রায় ৬৫ হাজার শিশু প্রাথমিক শিক্ষা লাভ করে। সাক্ষরতার হার ৯৪.২%। সুরিনামের একমাত্র বিশ্ববিদ্যালয় আন্টন ডি কোম বিশ্ববিদ্যালয় ১৯৬৮ সালে পারামারিবো-তে প্রতিষ্ঠিত হয়।
বন্দনা শিবা
বন্দনা শিবা (জন্ম: ৫ নভেম্বর ১৯৫২) হচ্ছেন একজন ভারতীয় পণ্ডিত, পরিবেশবাদী সক্রিয় কর্মী, খাদ্য সার্বভৌমত্বের প্রবক্তা এবং পরিবর্তিত বিশ্বায়নের লেখিকা। শিবা বর্তমানে দিল্লিতে বসবাস করেন, তিনি ২০টিরও অধিক বই লিখেছেন।
তিনি বিশ্বায়নের আন্তর্জাতিক ফোরামের অন্যতম নেতা ও বোর্ড সদস্য (জেরি ম্যান্ডার, রাফ নাদের, জেরেমি রিফকিনের সঙ্গে), এবং পরিবর্তন-বিশ্বায়ন আন্দোলন নামে পরিচিত বৈশ্বিক সংহতি আন্দোলনের একজন অন্যতম পুরোধা ব্যক্তিত্ব। তিনি অনেক ঐতিহ্যবাহী প্রথাগুলোর বিজ্ঞতার জন্য যুক্তি দেখিয়েছেন, যেমন ভারতের বৈদিক ঐতিহ্যকে কেন্দ্র করে, বৈদিক ইকোলজি (র‍্যাঙ্কোর প্রাইম কর্তৃক প্রকাশিত) বইয়ে তার সাক্ষাৎকারে এটি স্পষ্ট। তিনি স্পেনের সমাজতান্ত্রিক দল থিংক ট্যাঙ্ক-এর ফান্ডাশন আইডিয়াসের বৈজ্ঞানিক কমিটির একজন সদস্য। তিনি অংশগ্রহণমূলক সমাজের জন্য আন্তর্জাতিক সংস্থা'র একজন সদস্য। ১৯৯৩,সালে, তিনি রাইট লাইভলিহুড পুরস্কারে ভূষিত হন, যা বিকল্প নোবেল পুরস্কার হিসাবে পরিচিত।
প্রাথমিক জীবন এবং শিক্ষা
বন্দনা শিবা দেরাদুনে জন্মগ্রহণ করেন। তার বাবা ছিলেন বন সংরক্ষক ও মা প্রকৃতিপ্রেমের সাথে একজন কৃষিজীবী। তিনি নৈনিতালের সেন্ট মেরী বিদ্যালয়ে ও দেরাদুনের জিসাস এন্ড মেরী কনভেন্টে পড়াশুনা করেন। থাম্ব|262x262পিক্সেল|২০০৭ সালে [[কোলন|কোলন, জার্মানিতে বন্দনা শিবা]] বন্দনা চন্ডীগড়ের পাঞ্জাব বিশ্ববিদ্যালয়ে পদার্থবিজ্ঞান বিষয়ে অধ্যয়ন করেন, ১৯৭২ সালে বিজ্ঞান বিভাগের স্নাতক এবং ১৯৭৪ সালে বিজ্ঞানের স্নাতকোত্তর হন।  তারপরে তিনি ১৯৭৭ সালে  গুয়েলফ (অন্টারিও) বিশ্ববিদ্যালয়ে বিজ্ঞান দর্শনে এমএ পড়তে, কানাডা যাবার আগে ভাবা পারমাণবিক গবেষণা কেন্দ্রে  কাজ করেছিলেন, থিসিসের শিরোনামটি ছিল "চেঞ্জেস ইন দা কনসেপ্ট অফ পিরিয়ডিসিটি অফ লাইট "।  ১৯৭৮ সালে, তিনি ওয়েস্টার্ন অন্টারিও বিশ্ববিদ্যালয়ের দর্শনশাস্ত্রে পিএইচডি অর্জন করেন এবং পদার্থবিদ্যা দর্শনের উপর মনোনিবেশ করেন। তার গবেষণা প্রবন্ধের শিরোনাম ছিল  "হিডেন ভেরিয়েবলস এন্ড লোকালিটি  ইন কোয়ান্টাম থিওরি", যার মধ্যে তিনি প্রচ্ছন্ন পরিবর্তনশীল তত্ত্বগুলির গাণিতিক ও দার্শনিক সংশ্লেষ নিয়ে আলোচনা করেছিলেন যা বেলের তত্ত্বের আওতার বহির্ভুত ছিল।  পরে তিনি ব্যাঙ্গালোরে  ভারতীয় বিজ্ঞান সংস্থা এবং ইন্ডিয়ান ইনস্টিটিউট অফ ম্যানেজমেন্ট এ বিজ্ঞান, প্রযুক্তি এবং পরিবেশগত নীতি সম্পর্কিত আন্তঃশিক্ষা গবেষণা চালিয়ে যান।
পেশা
কৃষি ও খাদ্যের ক্ষেত্রগুলিতে অগ্রগতি সম্পর্কে বন্দনা শিবা লিখেছেন এবং বিস্তৃতরূপে বক্তব্য রেখেছেন। যে ক্ষেত্রগুলির মধ্যে বন্দনা সক্রিয় কর্মীদের প্রচারের মাধ্যমে লড়াই চালিয়েছেন সেগুলি হল মেধা সম্পত্তি অধিকার, জীববৈচিত্র্য, জৈবপ্রযুক্তি, জীবনীতিশাস্ত্র এবং জেনেটিক ইঞ্জিনিয়ারিং। তিনি জেনেটিক ইঞ্জিনিয়ারিংয়ের মাধ্যমে কৃষি উন্নয়নের অগ্রগতির বিরুদ্ধে প্রচার সহ আফ্রিকা, এশিয়া, ল্যাটিন আমেরিকা, আয়ারল্যান্ড, সুইজারল্যান্ড এবং অস্ট্রিয়াতে, সবুজ আন্দোলনের মাটির কাছাকাছি সংগঠনগুলিকে সহায়তা করেছেন।
কর্মকাণ্ড
বন্দনা শিবা জীববৈচিত্র্য ও আদিবাসী জ্ঞান সুরক্ষা ও বিষয়গুলির সম্মানপ্রদর্শনে তার জীবনের বেশি সময় কাটিয়েছেন। তিনি উৎপাদনশীলতা, পুষ্টি, কৃষকের আয় বৃদ্ধির লক্ষ্যে কৃষিতে জীববৈচিত্র্য বিকাশে কাজ করেছেন এবং ২০০৩ সালে টাইম ম্যাগাজিনের দ্বারা তিনি 'এনভায়রনমেন্টাল হিরো' হিসাবে স্বীকৃতি পেয়েছিলেন। পাঞ্জাবের সহিংসতা, ইউনিয়ন কার্বাইডের কীটনাশক উৎপাদন কারখানা থেকে ভূপাল গ্যাস লিকের দুর্ঘটনার পর ১৯৮৪ সালে কৃষিক্ষেত্রে তার কাজ শুরু হয়েছিল। জাতিসংঘ বিশ্ববিদ্যালয়ের জন্য তার গবেষণার ফলস্বরূপ তার বই "দ্য ভাওলেন্স অফ গ্রীন রিভোলিউশন" প্রকাশিত হয়। বন্দনা শিবা উদ্ভিদ, প্রাণী কিংবা বীজ যে মানুষের উদ্ভাবন নয় তা প্রতিষ্ঠা করতে আইন তৈরিতে সাহায্য করেন। তিনি অংশগ্রহণমূলক গবেষণার মাধ্যমে দেখিয়েছেন, জমি পরিমাপের ক্ষেত্রে 'একর প্রতি উৎপাদনের' জায়গায় 'একর প্রতি পুষ্টি'কে গুরত্ব দিলে বর্তমানে পৃথিবীর মোট জনসংখ্যার দ্বিগুণ পুষ্টি উৎপাদন সম্ভব।
চাঁপাপুর ইউনিয়ন
চাঁপাপুর ইউনিয়ন রাজশাহীর বগুড়া জেলার আদমদিঘী উপজেলায় অবস্থিত একটি প্রশাসনিক অঞ্চল।
মৌজা
১) ঝাঁখইড়;
২) বন্তইর;
৪) কয়াকুঞ্চি;
৫) সিংগাহার;
৬) বারিয়া;
৭) গোবিন্দপুর;
৮) বিহিগ্রাম;
১০) গাড়োহালী;
১১) পালনকুঁড়ি;
১২) আড়াইল;